1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 527 της 5/6 Οκτ. 1989 (ΦΕΚ Α΄ 223) Ίδρυση Τμημάτων Μουσικών Σπουδών, Θεατρικών Σπουδών και Επικοινωνίας και Μέσων Μαζικής Ενημέρωσης στο Πανεπιστήμιο Αθηνών. Έχοντας υπόψη: 1.Τις διατάξεις: α)Του άρθρ. 24 παρ. 2, 50 παρ. 6 και 6 παρ. 6 του Νόμ. 1268/1982 «για τη δομή και λειτουργία των Ανωτάτων Εκπαιδευτικών Ιδρυμάτων (Α΄ 87), όπως το τελευταίο άρθρο συμπληρώθηκε με το άρθρ. 48 παρ. 1 του Νόμ. 1404/1983 «Δομή και λειτουργία των Τεχνολογικών Εκπαιδευτικών Ιδρυμάτων» (Α΄ 173). β)Του άρθρ. 70 παρ. 12 του Νόμ. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (Α΄ 167). 2.Της απόφ. Υ 774/17.7.1989 του Πρωθυπουργού «Ορισμός αρμοδιοτήτων στην Αναπληρωτή Υπουργό Εθνικής Παιδείας και Θρησκευμάτων ΄Αννα Ψαρούδα – Μπενάκη» (Β΄ 547). 3.Τη γνώμη της Συγκλήτου του Πανεπιστημίου Αθηνών (συνεδρίαση: 12.2.1987). 4.Τη γνώμη του Συμβουλίου Ανωτάτης Παιδείας (συνεδρίαση 11η/13.7.1987). 5.Τις 459/1989 και 645/1989 γνωμοδοτήσεις του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Ίδρυση Άρθρ.1.-1. Ιδρύονται στο Πανεπιστήμιο Αθηνών τα ακόλουθα τμήματα: α)Τμήμα Μουσικών Σπουδών. β)Τμήματα Θεατρικών Σπουδών. γ)Τμήμα Επικοινωνίας και Μέσων Μαζικής ενημέρωσης. 2.Η έναρξη λειτουργίας και η εισαγωγή των πρώτων φοιτητών σε κάθε ένα από τα τμήματα της παρ. 1 του παρόντος άρθρου ορίζεται από το ακαδημαϊκό έτος, για το οποίο καθορίζεται για πρώτη φορά αριθμός εισακτέων. Το ακαδημαϊκό αυτό έτος καθορίζεται με απόφαση του Υπουργού Εθνικής Παιδείας κα Θρησκευμάτων μετά από γνώμη της Συγκλήτου του Πανεπιστημίου Αθηνών στην οποία τεκμηριώνεται ότι πληρούνται οι αναγκαίες προϋποθέσεις για την έναρξη της λειτουργίας του κάθε τμήματος. 3.Τα Τμήματα διέπονται ως προς την οργάνωση, τη διοίκηση, τη λειτουργία τον κανονισμό σπουδών και το προσωπικό από τις διατάξεις του Νόμ. 1268/1982, όπως ισχύουν. Αποστολή Άρθρ.2.-Στα πλαίσια της αποστολής των Ανώτατων Εκπαιδευτικών Ιδρυμάτων τα τμήματα αυτά, ως ξεχωριστοί ακαδημαϊκοί κλάδοι, έχουν σκοπό: α)Να προάγουν την επιστήμη της μουσικής, του θεάτρου και της επικοινωνίας. β)Να καλλιεργούν την τέχνη στον τόπο μας με την ταυτόχρονη διατήρηση, εκμετάλλευση, προώθηση και προβολή της πλούσιας κληρονομιάς μας. γ)Να μεταδίδουν τη γνώση με τη συστηματική μελέτη και έρευνα στα πεδία της μουσικής, του θεάτρου και της επικοινωνίας. δ)Να παρέχουνε στους πτυχιούχους τους τα απαραίτητα εφόδια που εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία. ε)Να καταρτίζουν κατάλληλα εκπαιδευμένο διδακτικό προσωπικό για την κάλυψη των αυξανόμενων αναγκών της εκπαίδευσης και άλλων τομέων της κοινωνικής, οικονομικής και πολιτιστικής ζωής. Ειδικά το Τμήμα Επικοινωνίας και Μέσων Μαζικής Ενημέρωσης αποσκοπεί και στο να συμβάλλει στην αναβάθμιση των μέσων μαζικής επικοινωνίας, στην εξέλιξη και επιτάχυνση της κοινωνικής προόδου, στη σταδιακή κατοχύρωση του δημοσιογραφικού λειτουργήματος και στη δημιουργία ενός νέου πολιτικού λόγου και μιας νέας πολιτικής γλώσσας, ανάλογα με τις ανάγκες της σύγχρονης εξέλιξης της κοινωνικής και πολιτικής ζωής. Τίτλοι - Διάρκεια σπουδών Άρθρ.3.-1.Κάθε τμήμα χορηγεί αντίστοιχο ενιαίο πτυχίο. 2.Ο ελάχιστος αριθμός εξαμήνων που απαιτούνται για την λήψη του πτυχίου ορίζονται σε 10 για τα τμήματα Μουσικών Σπουδών και Θεατρικών Σπουδών και σε 8 για το τμήμα Επικοινωνίας και Μέσων Μαζικής ενημέρωσης. (Μετά τη σελ. 236,05(α) Σελ. 236,21 Τεύχος ΙΒ-2-2- Σελ. 53 Τμήματα Μουσικών-Θεατρικών Σπουδών και Επικοινωνίας-Μέσων Μαζικής Ενημέρωσης 31.Β.κβ.1 Ίδρυση θέσεων ΔΕΠ Άρθρ.4.-Σε καθένα από τα παραπάνω τμήματα ιδρύονται 10 θέσεις διδακτικού-ερευνητικού προσωπικού. Αυτοδύναμη λειτουργία Άρθρ.5.-1.Για την αυτοδύναμη λειτουργία κάθε τμήματος απαιτείται ο διορισμός 7 μελών διδακτικού ερευνητικού προσωπικού εκ των οποίων 4 τουλάχιστον στις βαθμίδες του καθηγητή ή του αναπληρωτή καθηγητή και η εισαγωγή φοιτητών. 2.Μέσα σε ένα μήνα από την ολοκλήρωση των προϋποθέσεων της προηγούμενης παραγράφου κινείται από τον Πρύτανη του Πανεπιστημίου Αθηνών η διαδικασία εκλογής προέδρου τμήματος και σύγκλιση της Γενικής Συνέλευσης κατά τα οριζόμενα στο άρθρ. 8 του Νόμ. 1268/82. 3.Η πλήρωση θέσεων ΔΕΠ, ΕΕΠ και ΕΔΤΠ που προκηρύσσονται μετά την αυτοδυναμία του τμήματος, γίνεται σύμφωνα με τις διατάξεις του Νόμ. 1268/82. 4.Η σύσταση των τομέων του τμήματος γίνεται με τη διαδικασία που ορίζουν οι διατάξεις του άρθρ. 6 παρ. 4 εδάφ.(ε) του Νόμ. 1268/1982, όπως το εδάφιο αυτό προστέθηκε με το άρθρ. 48 παρ. 1 (στ΄) του Νόμ. 1404/1983. Διαδικασία πλήρωσης των πρώτων θέσεων ΔΕΠ Άρθρ.6.-1.Μέχρι την αυτοδύναμη λειτουργία των τμημάτων, σύμφωνα με το προηγούμενο άρθρο η προκήρυξη των θέσεων ΔΕΠ γίνεται με απόφαση του Υπουργού εθνικής Παιδείας και Θρησκευμάτων, ύστερα από γνώμη της Συγκλήτου του Πανεπιστημίου Αθηνών. 2.Η εκλογή των μελών ΔΕΠ κάθε τμήματος μέχρι την αυτοδύναμη λειτουργία του γίνεται από ειδικά σώματα εκλεκτόρων που συγκροτούνται με πράξη του Πρύτανη, ύστερα από αιτιολογημένη γνώμη της Συγκλήτου. Με την ίδια πράξη ορίζεται ο Πρόεδρος του εκλεκτορικού σώματος, καθώς και ο αναπληρωτής του. Κάθε ειδικό σώμα εκλεκτόρων απαρτίζεται από 11 μέλη ΔΕΠ του ίδιου γνωστικού αντικειμένου με την υπό πλήρωση θέση που ανήκουν στο ίδιο ή άλλο Α.Ε.Ι της χώρας, βαθμίδας ανώτερης ή ίσης με την βαθμίδα της θέσης που προκηρύσσεται. Αν δεν υπάρχουν τέτοια μέλη ΔΕΠ ή δεν επαρκεί ο αριθμός τους, επιλέγονται μέλη ΔΕΠ του συγγενέστερου γνωστικού αντικειμένου του ιδίου ή άλλου ΑΕΙ. 3.Κατά την συγκρότηση του ειδικού σώματος εκλεκτόρων, σύμφωνα με την παρ. 2 του παρόντος άρθρου, επιλέγονται κατά προτεραιότητα μέλη ΔΕΠ του ιδίου ΑΕΙ. Περιλαμβάνονται δε σ’ αυτό το σώμα υποχρεωτικά τα μέλη ΔΕΠ του τμήματος που έχουν εκλεγεί και διορισθεί. Σε κάθε σώμα εκλεκτόρων ορίζονται και 3 αναπληρωματικά μέλη. Σελ. 236,22 Τεύχος ΙΒ-2-2 Σελ. 54 Στις συνεδριάσεις κάθε ειδικού σώματος εκλεκτόρων συμμετέχουν χωρίς δικαίωμα ψήφου και 2 εκπρόσωποι των φοιτητών του Πανεπιστημίου Αθηνών που υποδεικνύονται από το Δ.Σ. του πλέον αντιπροσωπευτικού συλλόγου φοιτητών τούτου. Η τριμελής εισηγητική επιτροπή συγκροτείται από τα μέλη του εκλεκτορικού σώματος που έχουν δικαίωμα ψήφου με πράξη του Πρύτανη, ύστερα από γνώμη του ειδικού σώματος εκλεκτόρων. 5.Χρέη γραμματέα του ειδικού σώματος των εκλεκτόρων ασκεί μόνιμος διοικητικός υπάλληλος, ο οποίος ορίζεται μαζί με τον αναπληρωτή του από τον πρύτανη. 6.Στον πρόεδρο, στα μέλη και στον γραμματέα του σώματος των εκλεκτόρων καταβάλλεται αποζημίωση ως και έξοδα μετακίνησης που καθορίζονται με κοινή απόφαση των Υπουργών Οικονομικών και Εθνικής Παιδείας και Θρησκευμάτων. 7.Κατά τα λοιπά εφαρμόζονται αναλόγως οι σχετικές διατάξεις του Νόμ. 1268/82, όπως ισχύουν. Σύσταση γραμματείας - Προσωρινή διοίκηση Προγράμματα σπουδών Άρθρ.7.-1.Σε κάθε ένα τμήμα συνιστάται γραμματεία. Η γραμματεία παρέχει διοικητική και γραμματειακή εξυπηρέτηση για κάθε θέμα που ανήκει στο αντίστοιχο τμήμα. 2.Μέχρι την αυτοδύναμη λειτουργία κάθε τμήματος, η Σύγκλητος του Πανεπιστημίου Αθηνών δύναται με απόφασή της να συγκροτεί προσωρινή γενική συνέλευση. Με την ίδια απόφαση ορίζεται ένας εκ των μελών της, ως προεδρεύων του τμήματος. Η προσωρινή αυτή Γενική Συνέλευση έχει όλες τις αρμοδιότητες της Γενικής Συνέλευσης τμήματος, εκτός της προκήρυξης θέσεων ΔΕΠ, ΕΕΠ και ΕΔΤΠ, καθώς και της εκλογής των μελών των κατηγοριών αυτών. Για τα θέματα αυτά η προσωπική Γενική Συνέλευση εκφράζει γνώμη προς τη Σύγκλητο. 3.Τα προγράμματα σπουδών των τμημάτων αυτών μέχρι την αυτοδύναμη λειτουργία τους καθορίζονται με πράξη του Πρύτανη μετά από γνώμη της προσωρινής Γενικής Συνέλευσης. 31.Β.κβ.1 Τμήματα Μουσικών-Θεατρικών Σπουδών και Επικοινωνίας-Μέσων Μαζικής Ενημέρωσης 